ད་དུང་ཤེས་དགོས་པ་ཞིག་ལ་ང་ཚོའི་བོད་གངས་ཅན་པའི་མང་ཚོགས་ཀྱི་སྣེ་ཁྲིད་མི་སྣ་ཡིན་དགོས་ན་འགྲིག་གི་འདུག་མ་གཏོགས།མི་སེར་གྱི་དཀའ་བས་བསགས་པས་ཁྲག་དང་རྔུལ་ཆུའི་རིན་པ་རྣམས་མངོན་སུམ་འཛེམ་མེད་ཀྱིས་ཁྲེལ་དང་ངོ་ཚ་མེད་པར་དཔྱ་ཁྲལ་དང་འུ་ལག་སྡུད་མཁན་ལྟ་བུ་ཞིག་ཡིན་ན་ཤིན་ཏུ་མི་འོས་པར་འདོད།མི་སེར་གྱི་སེམས་ནང་དུ་ང་ཚོ་ནི་ཤི་གསོན་གཉིས་ཀའི་སྐྱབས་དང་དཔུང་གཉེན།མགོན་དང་རེ་འདུན་བཅོལ་ས་འདྲ་བོ་ཡིན་དུས་ང་ཚོའི་རྒྱུད་ལ་བཀའ་སྡེ་སྣོད་གསུམ་དང་ལུང་བསླབ་པ་གསུམ་གྱི་ཡོན་ཏན་ཏིལ་འབྲུ་ཙམ་ཡང་མེད་ན་ང་ཚོ་མི་སེར་གྱི་ཁུར་བོ་མ་ཡིན་ནམ་ཞེས་ནན་ནན་ཏིག་ཏིག་གིས་མནོ་བསམ་གཏོང་དགོས་པར་སེམས།